Myseľ

Myseľ je subjekt, ktorý vníma, myslí, má svoje predstavy, cíti a pod. prípadne súbor
predstavovania, vnímania a pod. Myseľ je entita tematizovaná v súčasnosti
najmä v rámci filozofie mysle.

Pojem mysle sa začal používať v anglickom empirizme namiesto pojmu duše.

Význam termínu myseľ prešiel vývinom: na konci 18. stor. sa myseľ chápala ako vnútorný duševný život vôbec resp. totalita zmyslových alebo iba duchovných pocitov. Vo filozofickom slovníku myseľ chápu ako najužšiu jednotu a celkovosť duchovného 'a' zmyslového citového života. V psychológii používame termín vedomie.

Názory na myseľ 
Myseľ je podľa Condillaca súbor pocitov.

Myseľ je podľa Descarta netelesná podstata, ktorá je odlišná od materiálnej alebo telesnej podstaty. Vlastnosťou mysle ako mysliacej substancie je vedomie. Myseľ telom priamo pohybuje a telo priamo prežíva.

Myseľ je podľa Huma súbor dojmov.

Myseľ v joge zahrnuje (podobne ako telo) homeostatický mechanizmus, ktorý zabezpečuje vyváženú integrálnu činnosť (samádhi) aj pri pôsobení normálnych vonkajších a vnútorných stimulov.

Pataňdžali tvrdil, že myseľ tvorí jednotu s telom.

Zdroje

Pozri aj 
 filozofia mysle

Iné projekty 

Filozofia mysle
Inteligencia